
Regulamentul oficial al campaniei 
“Carnetul cu Student Discounts”

organizată de Mall Moldova 
în perioada 13 – 31 Octombrie 2026

Art. 1.	ORGANIZATORUL ȘI REGULAMENTUL OFICIAL AL CAMPANIEI 
1.1	Prezenta campanie intitulată “Carnet de Student Discounts&Fun”  (denumită în continuare „Campania”) este organizată de ERMES HOLDING S.R.L., o societate română cu răspundere limitată cu sediul social în Bucureşti, Sectorul 2, Strada Barbu Văcărescu, Nr. 201, GLOBALWORTH TOWER, Etaj 8, înregistrată la Registrul Comerţului cu nr. J40/13786/2005, cod unic de înregistrare RO 17852937 (denumită în cele ce urmează „Organizatorul”).
1.2	Campania se va derula conform prevederilor prezentului Regulament Oficial (denumit în continuare „Regulamentul oficial„ sau „Regulamentul”), acesta fiind obligatoriu pentru toți participanții.
1.3	Pentru aducerea la cunoștința publicului, Regulamentul oficial al Campaniei este disponibil în mod gratuit oricărei persoane interesate, oricând pe toată perioada Campaniei, în format electronic, prin afișarea acestuia pe site-ul  www.mallmoldova.ro, cât și sub formă de document pe suport hârtie la Info Desk-ul din incinta Centrului Comercial Mall Moldova.  
1.4	Organizatorul își rezervă dreptul de a completa și/sau modifica Regulamentul oficial pe parcursul desfășurării Campaniei, de a opri Campania, în orice moment al acesteia, și/sau de a schimba regulile de participare. Publicul va fi anunțat în mod oficial în modalitățile prevăzute la art. 1.3 de mai sus.
1.5	Potrivit liberei decizii a Organizatorului, Campania poate fi mediatizată în scopul informării publicului, inclusiv prin intermediul unor materiale publicitare cu rol informativ.
Art. 2.	PERIOADA ŞI LOCUL DE DESFĂŞURARE A CAMPANIEI
2.1.	Campania este organizată și se desfășoară exclusiv pe teritoriul României, în incinta Centrului Comercial Mall Moldova cu sediul în Șos. Păcurari nr. 121, Iaşi, România („Centrul Comercial”).
2.2	Campania va începe la data de 13 Octombrie 2026 ora 12:00 și va lua sfârșit la data de 31 Octombrie 2026 ora 22:00.Campania poate înceta și înainte de 31 Octombrie 2026 dacă stocul inițial de 1.000 de “Carnetul cu Student Discounts”  este epuizat înainte de 31 Octombrie 2026 și dacă Organizatorul decide să nu mai suplimenteze stocul respectiv („Durata Campaniei”). 
2.3	În situația în care Organizatorul decide să prelungească Durata Campaniei și/sau să schimbe în orice fel această Campanie, acest fapt va fi adus la cunoștința publicului în mod oficial potrivit modalităților prevăzute la art. 1.3 de mai sus.



Art. 3.	DREPTUL DE PARTICIPARE. EXCLUDERI
3.1	La Campanie poate participa orice persoană fizică cetățean român care: 
(i) are calitatea de student în România;
(ii) are carnetul de student validat pe anul universitar 2026 – 2027 / adevarinta de student pentru anul universitar 2026 – 2027 / legitimatie de camin pentru anul universitar 2026 – 2027; 
(iii) are 18 ani împliniți la data Campaniei; 
(iv) îndeplinește cumulativ condițiile de participare descrise în continuare în prezentul Regulament oficial (în continuare „Participant”).
3.2	Nu pot participa la Campanie și vor fi descalificați imediat în caz contrar, angajații/ copiii angajaților unităților comerciale participante din Centrul Comercial Mall Moldova, angajații/ copiii angajaților Organizatorului, precum și angajații/ copiii angajaților asociaților/ administratorilor acestuia, angajații/ copiii angajaților colaboratorilor (cu care există relații contractuale) Organizatorului în materie de marketing-promovare, curățenie, mentenanță, securitate, precum și rudele/ copii rudelor până la gradul doi inclusiv sau afinii (soț/ soție)/ copii tuturor celor menționati anterior, angajații/ copii angajaților oricăror companii implicate în realizarea oricăror activități legate de organizarea și desfășurarea Campaniei. 
Art. 4.	MECANISMUL CAMPANIEI ȘI CONDIȚIILE DE PARTICIPARE
4.1	Campania este alcătuită din două componente și constă în:
I.	oferirea unui carnet de vouchere valorice și de reduceri la anumite achiziții care poate fi utilizat de către Participanți la partenerii Organizatorului care sunt parte din Campanie și care desfășoară activitatea comercială în incinta Centrului Comercial (“Carnetul cu Student Discounts”) și
II.	înscrierea voluntară a Participanților la tombola cu tragere la sorți aferentă Campaniei  („Tombola”).
[bookmark: _Hlk204603126]4.2	Pentru a obține “Carnetul cu Student Discounts”, acordat de către Organizator în cadrul Campaniei, Participanții trebuie să îndeplinească cumulativ următoarele condiții:
(a) îndeplinesc condițiile privind dreptul de participare prevăzute mai sus la art. 3.1 din prezentul Regulament;
(b) se prezintă la Info Desk-ul din incinta Centrului Comercial Mall Moldova oricând pe Durata Campaniei (în intervalul orar 12:00 – 22:00) și (i) prezintă reprezentantului Organizatorului de la Info Desk-ul Centrului Comercial carnetul de student vizat pe anul școlar sau universitar 2026-2027 și cartea de identitate pentru confirmarea identității, a informațiilor înscrise pe carnetul de student și a corespondentului informațiilor din carnetul de student cu cele din cartea de identitate pentru confirmarea îndeplinirii condițiilor de participare la Campanie și (ii) comunică datele personale de identificare (nume, prenume) pentru a fi introduse în aplicația software prin intermediul căreia este realizată validarea participării la Campanie și ținerea evidenței acordării carnetelor potrivit prezentului Regulament oficial. 
4.3	Pentru a se înscrie în Tombola aferentă Campaniei, Participanții trebuie să îndeplinească cumulativ următoarele condiții:
(a) îndeplinesc condițiile privind dreptul de participare prevăzute mai sus la art. 3.1 din prezentul Regulament;
(b) își exprimă opțiunea de a se înscrie și de a participa la Tombolă;
(c) se prezintă la Info Desk-ul din incinta Centrului Comercial Mall Moldova oricând pe Durata Campaniei și comunică datele personale de identificare (nume, prenume, telefon, semnătură) către reprezentantul Organizatorului de la Info Desk-ul Centrului Comercial pentru a le introduce în aplicația software prin intermediul căreia este realizată înscrierea validă la Tombolă. 
4.4	Un Participant este înscris o singură dată în Campanie și poate participa doar în nume propriu, nu în numele altei persoane. 
4.5	Organizatorul își rezerva dreptul de a înlătură orice tentativă de participare frauduloasă și/sau desfășurată cu încălcarea prezentului Regulament oficial prin restricționarea participării la Campanie a persoanelor care încearcă să fraudeze/ încalce Regulamentul oficial. Organizatorul își rezervă dreptul de a refuza acordarea “Carnetul cu Student Discounts” sau a oricărui premiu din cadrul Tombolei oricărui Participant cu privire la care există suspiciuni de participare frauduloasă sau contrară Regulamentului oficial și legislației în vigoare. 
4.6	Participanții la Campanie acceptă să se conformeze întocmai acestui Regulament. Înscrierea, participarea, validarea și acordarea premiilor se va face conform prezentului Regulament.
Art. 5.	PREMIILE CAMPANIEI ȘI VALOAREA PREMIILOR
5.1  	Premiile acordate în cadrul prezentei Campanii sunt 1.000 (o mie) de “Carnetul cu Student Discounts”, acordate în limita a 100 de carnete pe zi, în limita stocului disponibil. 
5.2	Carnetele de Student Discounts&Fun se acordă pe principiul „primul venit, primul servit” până la  epuizare, în limita stocului disponibil. Un “Carnetul cu Student Discounts” cuprinde:
(a) 10 file cu vouchere cu reduceri și promoții la achiziții de la partenerii Organizatorului care sunt parte din Campanie și desfășoară activitate comercială în incinta Centrului Comercial, astfel:
	STARBUCKS: 20% reducere pentru băuturile: Caffe Latte, Cappuccino, Caramel Macchiato, Caffe Mocha, Matcha Latte în orice dimensiune. Promoția este valabilă exclusiv în locația STARBUCKS din Mall Moldova, în perioada 13 Octombrie - 30 Noiembrie 2026

	Popeye's: 20% reducere la toate produsele. Promoția este valabilă exclusiv în locația Popeye`s din Mall Moldova, în perioada 13 Octombrie  - 30 Noiembrie 2026

	Casa Tradiției: 20% reducere la toate felurile de mâncare. Promoția este valabilă exclusiv în locația Casa Tradiției din Mall Moldova, în perioada 13 octombrie – 30 noiembrie 2026 (reducere valabilă pentru o achiziție unică de maxim 100 lei).

	Dodo Pizza: 30% reducere la pizza (adaugă în coș orice pizza și aplică promocodul pentru a beneficia de 30% reducere la pizza. Promoția nu se aplică pentru pizza din categoria „Din Belșug” și este valabilă doar pentru comenzile plasate la locația Dodo Pizza Mall Moldova). Promoția este valabilă în perioada 13 octombrie – 31 octombrie 2026. 

	WorldClass: Voucher Acces gratuit 1 zi. Promoția este valabilă exclusiv în locația World Class din Mall Moldova, în perioada 13 octombrie – 30 noiembrie 2026 (nu poate fi activat de persoane care au abonament activ sau care au beneficiat de un abonament de test în ultimele 30 de zile. Vârsta minima 18 ani. Nu se poate comercializa sau preschimba în bani).

	MANUFAKTURA: 30% reducere la 1 cafea + 1 sandwich. Promoția este valabilă exclusiv în locația Manufaktura din Mall Moldova, în perioada 13 octombrie – 30 noiembrie 2026. 

	WENDY’S: 10% reducere la baconator single și meniu baconator single. 10% reducere la Nuggets, 20% la Frosty. Promoția este valabilă exclusiv în locația  WENDY’S  din Mall Moldova, în perioada 13 octombrie – 30 noiembrie 2026.

	Mado: 30% LA SHAORMA DE PUI LA LIPIE în variantele clasică, dulce, picantă și cu humus. Promoția este valabilă exclusiv în locația Mado din Mall Moldova,în perioada 13 octombrie – 30 noiembrie 2026.

	Frapant: 1 Cafea Gratis la alegere. Promoția este valabilă exclusiv în locația Frapant din Mall Moldova, în perioada 13 octombrie – 30 noiembrie 2026.

	Rimini Pizza: Voucher 20% reducere la toate sortimentele de pizza. Promoția este valabilă exclusiv în locatia Rimini Pizza din Mall Moldova, în perioada 13 octombrie – 30 noiembrie 2026.





(b) 1 fila cu voucher valoric care poate fi utilizat la partenerii Organizatorului care sunt parte din Campanie și care desfășoară activitate comercială în incinta Centrului Comercial, după cum urmează: 
	BERSHKA sau PULL&BEAR: Voucher 50 de lei. Promoția este valabilă exclusiv în locația Bershka sau Pull&Bear din Mall Moldova, în perioada 13 octombrie – 30 noiembrie 2026.



	

5.3	Voucherele valorice (descrise la punctul (b) de mai sus) pot fi valorificate doar cu respectarea următoarelor reguli de utilizare:
· Produsele sau suma produselor achiziționate trebuie să aibă o valoare mai mare sau cel puțin egală cu valoarea voucherului care se dorește a fi utilizat. Nu pot fi achiziționate produse cu o valoare mai mică decât cea a voucherului;
· Voucherele trebuie utilizate/ valorificate exclusiv până la data inscripționată pe acestea;
· La valorificarea voucherului nu se acordă rest;
· Voucherul nu poate fi preschimbat în bani și nu se poate cumula cu alte vouchere;
· Voucherul este valabil exclusiv în Centrul Comercial Mall Moldova;
· Voucherul se poate folosi pentru cumpărarea oricărui produs din magazinul partener la Campanie, urmând ca valoarea voucherului să se scadă din prețul produsului. Atunci când utilizează voucherul, cumpărătorul va plăti doar diferența până la prețul întreg al produsului ales. 


5.4		Premiile acordate prin tragere la sorți în cadrul Tombolei sunt următoarele: 

	Pizza pentru 1 AN de la Dodo Pizza, in valoare de 2400 lei.



5.5	Valoarea premiilor acordate prin tragere la sorți în cadrul Tombolei este de 2400 lei TVA inclus.
5.6	Premiile de la art. 5.4 de mai sus se acordă prin tragere la sorți dintre Participanții care s-au înscris voluntar la Tombolă conform art. 4.3 de mai sus și au îndeplinit condițiile de participare așa cum sunt descrise în prezentul Regulament oficial. Un Participant are dreptul la un singur premiu pe întreaga perioadă de desfășurare a Tombolei.
5.7	În cadrul acestei Tombole, nu este posibilă înlocuirea premiilor câștigate cu alte produse, contravaloarea acestora în bani sau cu alte beneficii.
5.8 	Organizatorul nu își asumă răspunderea pentru calitatea sau viciile premiilor acordate ca urmare a câștigării Tombolei. Producătorul fiecărui produs sau prestatorul oricărui serviciu oferit cu titlu de premiu în cadrul Tombolei va remedia orice defect în cadrul perioadei de garanție, în conformitate cu termenii și condițiile prevăzute din certificatul de garanție ce însoțește premiul respectiv.
Art. 6.	ANUNȚAREA CÂȘTIGĂTORILOR TOMBOLEI ȘI ACORDAREA PREMIILOR 
6.1 	În cursul zilei de 3 decembrie 2026 se va realiza tragerea la sorți a Participanților care s-au înscris la Tombolă conform prezentului Regulament oficial. Pentru identificarea câștigătorilor se va utiliza sistemul independent www.tragerilasorti.ro. Sistemul www.tragerilasorti.ro este un sistem automat de selecție, care garantează neutralitatea rezultatelor și lipsa intervenției umane în alegerea câștigătorilor. 
6.2	Din totalul Participanților la Tombolă validați ca fiind eligibili, se vor extrage 1 câștigător (câte unul pentru fiecare premiu în ordinea extragerii acestora) și 2 rezerve. În cazul în care câștigătorii nu pot fi contactați pentru stabilirea detaliilor de acordare a premiilor sau refuză premiul sau beneficiarii finali ai premiului nu îndeplinesc criteriile menționate în prezentul Regulament oficial, se va proceda la contactarea rezervelor, în ordinea extragerii acestora.
6.3	Câștigătorii premiilor prin tragere la sorți ai Tombolei vor fi contactați în termen de 5 zile lucrătoare de la momentul extragerii, de către un reprezentant al Organizatorului, pe numărul de telefon cu care s-a înscris la Tombolă pentru a fi validați drept câștigători. Pentru a fi validați drept câștigători, Participanții extrași prin tragere la sorți trebuie să îndeplinească următoarele condiții:
(a) Să poată fi contactați personal în termen de 5 zile lucrătoare de la data desemnării cu titlul de câștigător. Reprezentantul Organizatorului va apela câștigătorul, în cel mai scurt timp de la extragere, pe numărul de telefon cu care s-au înregistrat la Tombolă. În situația în care Participantul nu poate fi contactat telefonic sau nu răspunde, în ziua respectivă, reprezentantul Organizatorului va proceda la trimiterea unui mesaj de informare; 
(b) La momentul la care sunt contactați de reprezentantul Organizatorului să răspundă și să confirme datele de înregistrare: nume și prenume.
6.4	Lista cuprinzând numele și prenumele câștigătorilor va fi afișata pe site-ul www.mallmoldova.ro și la sediul Centrului Comercial Mall Moldova în termen de 48 de ore de la validarea câștigătorilor, pe o perioada de 7 zile.
  6.5	Premiul constând în „Pizza pentru 1 an” oferit de Dodo Pizza se acordă sub forma a 48 (patruzeci și opt) de vouchere, fiecare având o valoare de 50 lei, distribuite pe parcursul a 12 luni calendaristice consecutive incepand cu luna decembrie 2026. Organizatorul va emite lunar, până cel târziu la data de 15 a fiecărei luni, 4 (patru) vouchere în valoare de 50 lei fiecare, identificate prin coduri unice. Voucherele emise într-o lună calendaristică pot fi utilizate exclusiv în luna respectivă. Voucherele nu se pot cumula între ele și nici cu voucherele emise în alte luni. Voucherele neutilizate în perioada de valabilitate nu se reportează și nu pot fi valorificate ulterior.
6.6	În vederea acordării premiului câștigat la Tombolă, fiecare câștigător va prezenta reprezentantului Organizatorului pentru verificarea calității sale, următoarele documente:
(a) actul de identitate aflat în termenul de valabilitate; 
(b) carnetul de student validat pe anul universitar 2026 – 2027 sau adeverinta de student pentru anul universitar 2026 – 2027 sau legitimatie de camin pentru anul universitar 2026 – 2027; 
6.7	Reprezentantul Organizatorului nu va retine copii ale documentelor menționate la art. 6.6 mai sus, ci doar va certifica corectitudinea datelor și va valida eligibilitatea câștigătorului. Dacă informațiile prezentate coincid cu cele înscrise la Tombolă, atunci câștigătorul va intra în posesia premiului conform prezentului Regulament.
6.8	Organizatorul poate decide invalidarea câștigătorilor în cazul în care:
(a) câștigătorul nu poate fi contactat/ nu a contactat Organizatorul în cele 5 zile lucrătoare de la data extragerii și anunțării câștigătorilor;
(b) câștigătorul refuză cu rea-credință și nemotivat prezentarea datelor de identificare la momentul la care este contactat telefonic;
(c) câștigătorul refuză cu rea-credință și nemotivat prezentarea actului de identitate sau a carnetului de student la momentul revendicării premiului;
(d) datele din actul de identitate/ carnetul de student validat pe anul universitar 2026 – 2027 sau adevarinta de student pentru anul universitar 2026 – 2027 sau legitimatie de camin pentru anul universitar 2026 – 2027 nu corespund cu cele utilizate pentru înscrierea la Tombolă;
(e) câștigătorul nu respectă termenul de prezentare în vederea revendicării premiului menționat mai sus la art. 6.5; 
(f) câștigătorul nu îndeplinește oricare dintre condițiile pentru participarea la Tomcolă, prevăzute în cadrul acestui Regulament;
(g) câștigător a mai fost extras și a câștigat deja un premiu în cadrul Tombolei;
(h) câștigătorul își manifesta expres refuzul de a ridica premiul, verbal, prin cerere scrisă sau prin intermediul unui e-mail înaintat Organizatorului. 
6.9	Invalidarea câștigătorului ca urmare a nerespectării termenilor și condițiilor prezentului Regulament duce la pierderea dreptului Participantului câștigător de a revendica premiul.
6.10	 În situația invalidării unui câștigător, reprezentantul Organizatorului va avea dreptul să contacteze, pe rând și în ordinea în care acestea au fost extrase, rezervele câștigătorului invalidat. Premiul se va acorda rezervei extrase care va fi validată preliminar conform condițiilor prezentului Regulament aplicabile câștigătorului.
6.11	Predarea premiului de către Organizator fiecărui câștigător al unui premiu în cadrul Tombolei se va realiza în baza unui proces verbal semnat de Organizator și de câștigător. Din momentul predării premiului, Organizatorul este eliberat de orice altă obligație fata de câștigător.
6.12	Premiile acordate în cadrul extragerii dar neatribuite datorită nerespectării condițiilor prezentului Regulament de către potențialii câștigători sau de către rezervele acestora vor rămâne la dispoziția Organizatorului, acesta putând decide discreționar folosința si destinația acestora. 
Art. 7.	TAXE ŞI IMPOZITE
7.1.	Orice obligație de natură fiscală în legatură cu premiul caştigat este în sarcina exclusivă a câştigătorului, cu excepţia impozitului ce trebuie reţinut la sursă în conformitate cu Legea nr. 227/2015 privind Codul Fiscal, cu modificările și completările ulterioare în cazul premiilor a căror valoare depășește 600 RON.  
7.2.	Prin simpla participare la Campanie, participanții declara ca sunt de acord cu mecanismul de impozitare aplicat de Organizator. 
7.3.        Campania se desfasoară cu scopul de a crește vizibilitatea și profitul centrului comercial.
Art. 8.	ÎNCETAREA / SUSPENDAREA CAMPANIEI
8.1.	Campania poate înceta înainte de împlinirea Duratei Campaniei, în cazul apariției unui eveniment ce constituie forță majoră, inclusiv în cazul imposibilității Organizatorului, din motive independente de voința acestuia, de a continua Campania sau printr-o decizie a Organizatorului.
8.2.	Campania poate fi suspendată în baza deciziei Organizatorului, decizia de suspendare fiind anunțată în prealabil în condițiile art. 1.3 și 1.4 din prezentul Regulament.
Art. 9.	CONTESTAȚII
9.1. Orice contestație în vederea sesizării Organizatorului cu privire la orice nereguli constatate în desfășurarea Campaniei sau orice nerespectări ale Regulamentului, poate fi depusă oricând la Info Desk-ul din cadrul Centrului Comercial pe Durata Campaniei. Cererea scrisă, expresă și motivată în vederea sesizării Organizatorului cu privire la nerespectarea Regulamentului trebuie depusă în termen de 24 de ore de la data constatării unor nereguli, orice sesizare în acest sens depusă după trecerea termenului de mai sus fiind considerată nulă de drept și neavenită. Contestațiile vor fi soluționate în termen de 48 de ore. Răspunsul la sesizare va fi comunicat de către Organizator, Participantului, prin poșta sau email, la adresa indicată în sesizarea depusă. 
Art.10. 	INFORMARE PRIVIND PRELUCRAREA DATELOR CU CARACTER PERSONAL
10.1. Pentru informații privind prelucrarea datelor cu caracter personal în contextul organizării și desfășurării Campaniei conform prezentului Regulament oficial, vă rugăm să consultați Anexa nr. 1 la prezentul Regulament oficial – Nota de informare privind prelucrarea datelor cu caracter personal. 
Art. 11.	DISPOZIȚII FINALE
11.1	Participanții la prezenta Campaniei acceptă să se conformeze întocmai acestui Regulament. Validarea și acordarea premiilor se va face conform prezentului Regulament.
11.2	Eventualele litigii apărute între Organizator, pe de o parte, și oricare dintre Participanți, pe de altă parte, se vor rezolva pe cale amiabilă sau, în cazul în care această cale nu va fi posibilă, litigiile vor fi soluționate de către instanța competentă de la sediul Organizatorului. Legea aplicabilă este legea română.
11.3	Regulamentul oficial a fost redactat într-un (1) exemplar original.

Organizator,
ERMES HOLDING S.R.L.



Anexa nr. 1 la Regulamentul oficial al Campaniei “Carnetul cu Student Discounts”

Nota de informare privind prelucrarea datelor cu caracter personal

“Carnetul cu Student Discounts”

În vederea desfășurării Campaniei, datele cu caracter personal ale participanților vor fi prelucrate de către ERMES HOLDING S.R.L., cu sediul social în Bucureşti Sectorul 2, Strada Barbu Vacarescu, Nr. 201, GLOBALWORTH TOWER, Etaj 8, înregistrată la Registrul Comerţului Bucuresti cu nr. J40/13786/2005, cod unic de înregistrare RO 17852937 (denumită în continuare „Organizatorul”, „noi”).

Prin intermediul acestei note de informare vă sunt furnizate informații cu privire la modul în care vă prelucrăm datele dvs. cu caracter personal atunci când alegeți să vă înscrieți și să participaţi la “Carnetul cu Student Discounts” desfășurată în perioada 13 octombrie – 31 octombrie 2026 („Campania”) și descrie drepturile pe care le aveți în acest context.

	Ce categorii de date cu caracter personal colectăm


	În cadrul Campaniei, colectăm și prelucrăm următoarele categorii de date cu caracter personal:

a. Pentru Participanții la Campanie în vederea obținerii “Carnet de Student pentru Discounts&Fun”: nume și prenume;

b. Pentru Participanții la Tombolă: nume, prenume, nr. telefon, semnătură;

c. Pentru Câștigătorii premiilor acordate în cadrul Tombolei: nume, prenume, semnătură, număr de telefon, datele din cartea de identitate și codul numeric personal având în vedere că premiile aferente Tombolei au o valoare individuală mai mare de 600 lei, caz în care Organizatorul trebuie să îndeplinească formalitățile aferente reținerii la sursă și declarării impozitului, potrivit obligațiilor legale prevăzute de Codul Fiscal.


	Scopurile și temeiurile juridice aplicabile


	În scopul organizării și desfășurării Campaniei, inclusiv executarea drepturilor și obligațiilor Organizatorului, participarea la Campanie și validarea participanților, desemnarea câștigătorilor, soluționarea contestațiilor, contactarea și validarea câștigătorilor și atribuirea și livrarea premiilor, Organizatorul prelucrează datele puse la dispoziție de către în baza unui temei contractual, reprezentat de Regulamentul. Tot în baza aceluiași temei, Organizatorul poate prelucra datele participanților pentru asigurarea inexistenței unor acțiuni sau participări frauduloase sau contrare Regulamentului Oficial și legislației în vigoare.

În scopul respectării obligațiilor legale în domeniul fiscal de către Organizator, având în vedere că premiile acordate de Organizator în cadrul Tombolei depășesc fiecare 600 RON, în cazul în care un participant câștigă un premiu în cadrul Tombolei, Organizatorul este obligat conform Codului Fiscal să plătească în numele acestuia impozit pe venitul din premii, caz în care Organizatorul va prelucra datele cu caracter personal pentru a completa conform legii declarația de venit și pentru a plăti impozitul aferent.

	Cât timp vom păstra datele

	Datele cu caracter personal ale participanților declarați necâștigători vor fi stocate timp de 60 de zile de la încheierea Campaniei. 

Datele cu caracter personal ale câștigătorilor vor fi păstrate conform prevederilor legale aplicabile în materie financiar-contabilă, respectiv 10 (zece) ani de la data încheierii exercițiului financiar în care a avut loc Campania.

	Cui dezvăluim datele dvs. cu caracter personal

	Dezvăluirea datelor în grupul nostru de societăți
Datele dvs. personale pot fi distribuite către orice altă societate care este membră a grupului nostru, în cazul în care considerăm că acest lucru este în interesul nostru legitim pentru scopuri administrative interne sau pentru auditarea și monitorizarea proceselor noastre interne.
Accesul la datele dvs. personale este limitat numai la acei angajați cărora le sunt necesare acele informații pentru scopuri profesionale, și alte persoane numite de aceștia pentru îndeplinirea unor sarcini, în special angajați de la departamentele de IT și securitate.
Dezvăluirea datelor către terți
Vom dezvălui partea necesară din datele personale numai în măsura în care sunt necesare și numai următoarelor categorii de terți: 
· societăți care furnizează produse si servicii Operatorului sau împuterniciților acestuia, cum ar fi furnizori de sisteme IT si furnizorii de servicii de asistenta aferenți.
· curieri implicați în livrarea premiilor, dacă este cazul.
· alte entități cum ar fi autorități de reglementare, contabili, auditori, avocați sau alți experți externi, in cazul in care activitatea lor necesită aceste informații.
De asemenea, vom mai dezvălui datele dvs. personale unor terți în următoarele situații:
· în cazul în care ne solicitați sau ne dați acordul în acest sens;
· persoanelor care pot demonstra că dețin autoritatea legală de a acționa în numele dvs.;
· în cazul în care este interesul nostru legitim să facem acest lucru pentru a administra, extinde sau dezvolta activitatea comercială (ex: în cazul în care societatea noastră, sau o parte substanțială din bunurile sale, este achiziționată de un terț, situație în care datele personale pe care societatea noastră le deține vor constitui unele dintre activele transferate);
· în cazul în care avem obligația de a dezvălui datele dvs. personale pentru a respecta o obligație legală, orice solicitare legală din partea autorităților, și după cum poate deveni necesar pentru a îndeplini anumite cerințe de securitate națională sau de aplicare a legii sau a de preveni anumite activități ilegale; 
· pentru a răspunde oricăror pretenții, pentru a ne proteja drepturile noastre sau ale unui terț, pentru a proteja siguranța oricărei persoane sau pentru a preveni orice activitate ilegală; sau 
· pentru a proteja drepturile, proprietățile sau siguranța noastră, a angajaților noștri, a clienților săi, a furnizorilor sau a altor persoane.

	Ce drepturi aveți

	În contextul prelucrării datelor dumneavoastră cu caracter personal, aveți următoarele drepturi: 

a. Dreptul de acces la datele cu caracter personal prelucrate: aveți dreptul de a obține confirmarea faptului că datele dumneavoastră cu caracter personal sunt sau nu prelucrate și, în caz afirmativ, de a avea acces la tipul de date cu caracter personal și condițiile în care sunt prelucrate, prin adresarea unei cereri în acest sens către operatorul de date;
b. Dreptul de a solicita rectificarea sau ștergerea datelor cu caracter personal: aveți posibilitatea de a solicita, prin adresarea unei cereri în acest sens către operatorul de date, rectificarea datelor cu caracter personal inexacte, completarea datelor incomplete sau ștergerea datelor dumneavoastră cu caracter personal în cazul în care (i) datele nu mai sunt necesare în scopul inițial (și nu există un nou scop legal), (ii) temeiul juridic al prelucrării este consimțământul persoanei vizate, persoana vizată își retrage consimțământul și nu există alt temei legal, (iii) persoana vizată își exercită dreptul de a se opune, iar operatorul nu are motive legitime care să prevaleze pentru a continua prelucrarea, (iv) datele au fost prelucrate ilegal, (v) ștergerea este necesară pentru conformarea cu legislația UE sau legislația română sau (vi) datele au fost colectate în legătură cu servicii ale societății informaționale oferite copiilor (dacă este cazul), când se aplică cerințe specifice cu privire la consimțământ;
c. Dreptul de a solicita restricționarea prelucrării: aveți dreptul de a obține restricționarea prelucrării în cazurile în care: (i) considerați că datele cu caracter personal prelucrate sunt inexacte, pentru o perioadă care să permită operatorului să verifice exactitatea datelor cu caracter personal; (ii) prelucrarea este ilegală, dar nu doriți să vă ștergem datele cu caracter personal, ci să restrângem utilizarea acestor date; (iii) în cazul în care operatorul de date nu mai are nevoie de datele dumneavoastră cu caracter personal în scopurile menționate mai sus, însă dumneavoastră aveți nevoie de date pentru a constata, exercita sau apăra un drept în instanță; sau (iv) v-ați opus prelucrării, pentru intervalul de timp în care să verificăm dacă temeiurile legitime ale operatorului de date prevalează asupra drepturilor persoanei vizate;
d. Dreptul de a vă opune cu privire la prelucrarea datelor din motive legate de situația particulară în care vă aflați, atunci când prelucrarea se întemeiază pe interes legitim, precum și de a vă opune, în orice moment, prelucrării datelor în scopuri de marketing direct, inclusiv crearea de profiluri;
e. Dreptul de a nu face obiectul unei decizii bazate exclusiv pe prelucrare automatizată, inclusiv crearea de profiluri, care produce efecte juridice care privesc persoana vizată sau o afectează pe aceasta în mod similar, într-o manieră semnificativă;
f. Dreptul la portabilitatea datelor, însemnând dreptul de a vă primi datele cu caracter personal pe care le-ați furnizat operatorului de date într-o formă structurată, utilizată în mod curent și care poate fi citită automat, precum și dreptul de a transfera respectivele date către un alt operator, în cazul în care prelucrarea se bazează pe consimțământul dumneavoastră sau executarea unui contract și este efectuată prin mijloace automate.
Drepturile de mai sus pot fi exercitate în orice moment. Pentru exercitarea acestor drepturi, vă rugăm să adresați o solicitare în scris, datată și semnată sau în format electronic la următoarea adresă: Bucureşti Sectorul 2, Strada Barbu Vacarescu, Nr. 201, GLOBALWORTH TOWER, Etaj 8 sau prin e-mail la gdpr@masrei.com.

De asemenea, aveți dreptul sa depuneți o plângere la Autoritatea Naționala pentru Supravegherea Prelucrării Datelor cu Caracter Personal (ANSPDCP), accesând site-ul web www.dataprotection.ro și dreptul de a vă adresa instanțelor de judecată competente.

